CELEX: C2004/190/01
Language: el
Date: 2004-07-24 00:00:00
Title: Απόφαση του Δικαστηρίου (δεύτερο τμήμα), της 10ης Ιουνίου 2004, στην υπόθεση C-454/01: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Αυστρίας (Οδηγία 96/59/ΕΚ — Διαχείριση αποβλήτων — Διάθεση των πολυχλωροδιφαινυλίων και των πολυχλωροτριφαινυλίων)

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/1
            
         ΔΙΚΑΣΤΉΡΙΟ
   
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 10ης Ιουνίου 2004
   στην υπόθεση C-454/01: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Αυστρίας (1)
   
   (Οδηγία 96/59/ΕΚ - Διαχείριση αποβλήτων - Διάθεση των πολυχλωροδιφαινυλίων και των πολυχλωροτριφαινυλίων)
   (2004/C 190/01)
   Γλώσσα διαδικασίας: η γερμανική
   Στην υπόθεση C-454/01, Επιτροπή των Ευρωπαϊκών Κοινοτήτων (εκπρόσωπος: G. zur Hausen) κατά Ομοσπονδιακής Δημοκρατίας της Αυστρίας (εκπρόσωποι: W.-D. Plessing και R. Stüwe), με αντικείμενο να αναγνωριστεί ότι η Ομοσπονδιακή Δημοκρατία της Γερμανίας, παραλείποντας να καταρτίσει ή να κοινοποιήσει στην Επιτροπή, εντός των ταχθεισών προθεσμιών, το σχέδιο που προβλέπει το άρθρο 11 παράγραφος 1 πρώτη περίπτωση, της οδηγίας 96/59/ΕΚ του Συμβουλίου, της 16ης Σεπτεμβρίου 1996, για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT) (ΕΕ L 243, σ. 31), παρέβη τις υποχρεώσεις που υπέχει από τη Συνθήκη ΕΚ, το Δικαστήριο (δεύτερο τμήμα), συγκείμενο από τους C. W. A. Timmermans (εισηγητή), πρόεδρο τμήματος, C. Gulmann, R. Schintgen και τις F. Macken και N. Colneric δικαστές, γενική εισαγγελέας: C. Stix Hackl, γραμματέας: M. F. Contet, κύρια υπάλληλος διοικήσεως, εξέδωσε στις 10 Ιουνίου 2004 απόφαση με το ακόλουθο διατακτικό:
   
               1.
            
            
               Η Ομοσπονδιακή Δημοκρατία της Γερμανίας, παραλείποντας να καταρτίσει, εντός των ταχθεισών προθεσμιών, το σχέδιο που προβλέπει το άρθρο 11 παράγραφος 1 πρώτη περίπτωση, της οδηγίας 96/59/ΕΚ του Συμβουλίου, της 16ης Σεπτεμβρίου 1996, για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT), παρέβη τις υποχρεώσεις που υπέχει από την οδηγία αυτή.
            
         
               2.
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 17 της 19.1.2002.